Potgooi: Katinka Heyns oor die fliek Eugene Marais: Die Wonderwerker, wat vanjaar verskyn | Sunday Times Books LIVE
Potgooi: Katinka Heyns oor die fliek Eugene Marais: Die Wonderwerker, wat vanjaar verskyn
by Carolyn on Feb 22nd, 2012 Tweet
Later vanjaar gaan daar ‘n rolprent oor die skrywer, digter, natuurkenner en filosoof Eugène Marais, getiteld Eugène Marais: Die Wonderwerker, verskyn. Dit is geskryf deur Chris Barnard, wat tien jaar gelede reeds daaraan begin werk het, en Katinka Heyns behartig die regie.
Heyns het op RSG gesê dat Eugène Marais: Die Wonderwerker op ‘n spesifieke hoofstuk in Marais se lewe fokus, toe hy in 1908 by ‘n gesin in die Waterberge gebly en navorsing oor termiete en bobbejane gedoen het. “Die hooftema is ‘n liefdesverhaal,” het sy gesê.
Marais se storie het oor die dekades heen vele mense se verbeelding aangegryp. In 1977 het Athol Fugard byvoorbeeld die draaiboek The Guest: An Episode in the Life of Eugène Marais saam met Ross Devenish geskryf. Fugard het self die rol van Marais in daardie rolprent vertolk. In Eugène Marais: Die Wonderwerker sal Dawid Minnaar in die rol van Marais te sien wees.
Luister na Heyns se gesprek oor die rolprent:
Katinka Heyns oor Eugene Marais: Die Wonderwerker [ 5:38 ] Play Now | Play in Popup | Download
In Januarie het Volksblad berig dat Heyns nog net ‘n mak bobbejaan vir die fliek benodig. Hopelik is kees al gevind, en draai Eugène Marais: Die Wonderwerker binnekort in teaters:
Al wat die fliekregisseur en -vervaardiger Katinka Heyns nodig het om haar fliek oor Eugéne Marais klaar te maak, is ’n mak bobbejaan, maar dié is klaarblyklik skaarser as hoendertande.
Die fliek Eugéne Marais (Die Wonderwerker) handel oor die digter en natuurkenner Marais se verblyf by ’n gesin in die Waterberg in Limpopo terwyl hy in 1908 daar navorsing oor termiete en bobbejane gedoen het.
The Soul of the Ape deur Eugene Marais
The Soul of the White Ant deur Eugene Marais
Eugene Marais: Versamelde Werke: Deel 1 deur Eugene Marais, saamgestel deur Leon Rousseau
Eugene Marais: Versamelde Werke: Deel 2 deur Eugene Marais, saamgestel deur Leon Rousseau
Die siel van die mier deur Eugene Marais, saamgestel deur JC Kannemeyer
Die groot verlange: Die verhaal van Eugene N. Marais deur Leon Rousseau
Boek se tuisbald
Cats: Afrikaans, Biography, Drama, News, South Africa
Tags: Afrikaans, Biography, Bobbejaan, Books LIVE, Chris Barnard, Dawid Minnaar, Die Groot Verlange, Die siel van die mier, Die verhaal van Eugene N. Marais, Die Wonderwerker, Drama, Eugene Marais, Eugene Marais: Die Wonderwerker, Film, Fliek, JC Kannemeyer, Katinka Heyns, Leon Rousseau, News, Non-fiction, Podcast, Potgooi, Protea, Radio Sonder Grense, Rolprent, RSG, South Africa, Volksblad
« Noo Saro-Wiwa Recalls a Racially-charged Trip with the Soweto-based Eagles Biker Gang
Inherited Comic Collection Expected to Fetch $2 Million »